Veliki strah
<s>Veliki strah (francuski: la Grande Peur) je termin kojim se označava panika francuskog stanovništva na početku Francuske revolucije.</s><s>Trajao je od 17. jula do 3. avgusta 1789. godine.</s><s>Izazvan je neosnovanim glasinama o tzv. "aristokratskoj zaveri".</s><s>Okončan je sednicom Ustavotvorne skupštine na kojoj je ukinut feudalni poredak u Francuskoj (3. avgust).</s>

<s>Uvod
Nakon uspostavljanja Nacionalne ustavotvorne skupštine (9. jul), kralj i aristokratija odlučili su da pribegnu sili.</s><s>Okupili su vojsku od 20.000 ljudi koja je opkolila Pariz i Versaj.</s><s>Dvor je nameravao da vojskom rastera skupštinu.</s><s>Narodne mase bile su budne.</s><s>Ekonomska kriza doprinela je mobilizaciji snaga.</s><s>Žetva 1788. godine bila je loša, a već avgusta počinje rast cene hleba.</s><s>Nerodna godina bila je i sledeća, 1789.</s><s>Narod krivi ubirače desetina i velikaše koji ubiru u naturi, kao i trgovce koji spekulišu žitom.</s><s>Jedna od kraljevih mera bilo je i otpuštanje Nekera koji je podržavao zahteve trećeg staleža.</s><s>Učinak je bio katastrofalan.</s><s>Birači trećeg staleža ustanovili Stalni komitet koji je odredio 200 ljudi koji su mogli nositi oružje i činili su parisku miliciju kojom su se branili.</s><s>Masa se ponovo diže 13. jula.</s><s>Sledećeg dana zauzela je Invalidski dom odakle je uzela 32.000 pušaka sa kojima je krenula na Bastilju, tvrđavu koja je predstavljala simbol apsolutizma.</s><s>Branilo ju je 80 invalida i 30 Švajcaraca.</s><s>Zanatlije su dovukle pet topova te je guverner naredio predaju.</s><s>Most je spušten, a narod je navalio i rastavio ju je ciglu po ciglu.</s><s>Dan pada Bastilje, 14. jul, slavi se u Francuskoj kao dan republike.</s><s>La Fajet je 1790. godine poslao ključeve Bastilje u Ameriku, predsedniku Džordžu Vašingtonu.</s>

<s>Strah
Kralj je popustio i naredio povlačenje trupa.</s><s>Pariska buržoazija preuzima upravu nad prestonicom.</s><s>Stalni komitet postaje Pariska komuna.</s><s>Pariska policija postala je Nacionalna garda na čelu sa La Fajetom.</s><s>Ugrožena aristokratska stranka odlučila se na emigraciju.</s><s>Prvi emigranti beže u Nizozemsku (grof Artoa i knez Kondea).</s><s>Vest o padu Bastilje poznata je u svim krajevima Francuske do 19. jula.</s><s>U narednih mesec dana dolazi do revolucija u svim većim gradovima.</s><s>Stare uprave su ograničavane ili ukidane.</s><s>Nestaje centralizma, kraljevska vlast nestaje.</s><s>Obustavljeno je ubiranje poreza.</s><s>Povlačenje aristokrata stvara neosnovan strah od „aristokratske zavere“ koji podstiče i pobune na selima.</s><s>Seljaci, pod uticajem preuveličane i iskrivljene slike o pobuni, naoružavaju se kosama, vilama i lovačkim puškama i napadaju plemićke dvorce.</s><s>Ubrzo izbijaju razlike između buržoazije i seljaštva.</s><s>Buržoazija, koja kao i plemstvo, ima vlastelinstva, oseća da su seljačkim ustancima ugroženi njeni interesi te oružjem guši pobune.</s><s>To nije dovelo u pitanje rezultate „panike“.</s><s>Feudalni sistem nije mogao opstati posle julskih seljačkih ustanaka.</s>

<s>Literatura
 Albert Soboul; Francuska revolucija, Naprijed, Zagreb (1966)</s>

<s>1789
Francuska revolucija</s>

